Magne Hoseths samboer er kreftfri
«Må alle som har kreft være like heldige som det vi har vært, i forhold til å bli kvitt fanskapen og i forhold te støtte» skriver Molde-profilen Magne Hoseth på twitter. Mer utfyllende var han i et intervju med TV 2 vist i kveld. -Jeg har egentlig ikke lov til å si noe, men siden det er riksdekkende TV så kan jeg si det til deg. Vi fikk beskjed om at kreftcellene har sluttet å dele seg. Det betyr at kreften er borte. Hun har ikke kreft lenger, men må gjennom stråling på nyåret. Vi fikk en god beskjed på tirsdag. Det var en fantastisk beskjed å få. En kjempe førjulsgave, sier Hoseth til TV 2.16. mai i år ble samboeren Monica erklært frisk, etter at hun fikk vite om kreften i september året i forveien. Men 22. juli fikk hun vite at kreften var tilbake. Denne gangen var den mer aggressiv enn noensinne. Hoseth pratet om samboerens kreftsykdom mot sesongslutten. Senere pratet han ut i VG Helg rett før cupfinalen mot Rosenborg, om samboerens kamp mot kreftsykdommen og hans opplevelse av den. - Jeg hadde litt betenkning med å gå ut med historien. Jeg forsnakket meg til en reporter, Vegard Vaagbø i C More. Jeg ville egentlig ikke dele det. Da jeg først begynte, skjønte jeg at det kom til å legge sinnssykt mye press på meg som fotballspiller. Spesielt inn mot cupfinalen, fordi folk ville så mye på mine vegne, sier Hoseth. Hoseth ble også den store helten i cupfinalen da han scoret på et vakkert frispark. Arikkelen fortsetter under bildet- Akkurat når det er kamp tenker jeg ikke på det. Reaksjonene kommer sterkt etterpå. Jeg gjorde et intervju, men etter intervjuet gikk alle tankene til henne og det vi har vært gjennom, og alt det familien har vært gjennom de siste syv årene, sier Hoseth til VG etter at seieren over Rosenborg var sikret. Nå sier Hoseth dette om cupfinalen til TV 2: - Det tynget ganske kraftig da kampen gikk. Jeg var ikke helt meg selv under kampen. Jeg gjorde noen merkelige ting som jeg ikke pleier å gjøre, men jeg hadde en god følelse.
Magne Hoseth har opplevd stor fremgang på banen samtidig som samboeren Monica Eide har kjempet en tøff kamp mot kreften. Men nå er samboeren kreftfri.